1. ΝΟΜΟΣ 6324 της 10 Οκτ./10 Νοεμ. 1934 (ΦΕΚ Α΄  391) Περί συμπληρώσεως και τροποποιήσεως του Νόμ. 5343 «περί Οργανισμού του Πανεπιστημίου Αθηνών». Άρθρ.1.-«1.Από του Πανεπιστημιακού έτους 1943-44 απαγορεύεται η εγγραφή ως φοιτητών του Εθνικού και Καποδιστριακού Πανεπιστημίου Αθηνών των πασχόντων εκ των εξής μεταδοτικών νοσημάτων: 1)λέπρας, 2)μεταδοτικών νοσημάτων δέρματος, 3)τραχωμάτων, 4)φυματιώσεως των αναπνευστικών οργάνων εν ενεργεία. Η εξέτασις των δικαιουμένων να εγγραφώσι εις τας Σχολάς και τα Σχολεία του Πανεπιστημίου γίνεται υπό των ειδικών καθηγητών της Ιατρικής Σχολής του Πανεπιστημίου τούτου ή των μομίμων αυτών αναπληρωτών, βοηθουμένων υπό των επιμελητών αυτών. Καθίσταται υποχρεωτική η ακτινογράφησις παντός υποψηφίου φοιτητού, απαγορευομένης της εγγραφής εις τους παρουσιάζοντας δια της φυσικής εξετάσεως ή και ακτινογραφήσεως συμπτώματα ενεργού φυματιώσεως. 2.Ο επί τη βάσει της υποχρεωτικής ακτινογραφήσεως και φυσικής ή εργαστηριακής εξετάσεως κρινόμενος υπό των ειδικών καθηγητών της Ιατρικής Σχολής του Πανεπιστημίου ή των νομίμων αυτών αναπληρωτών υγιής λαμβάνει παρ’ αυτών πιστοποιητικόν υγείας, υπέχον θέσιν εγγράφου δημοσίας αρχής όπερ ο υποψήφιος οφείλει να συνυποβάλη μετά των άλλων στοιχείων προς εγγραφήν του εις το Πανεπιστήμιον. 3.Η διάρκεια της εξετάσεως δεν δύναται να υπερβή τας 20 ημέρας. Παράτασις της προθεσμίας δύναται να δοθή μόνον αποφάσει του Υπουργείου Θρησκευμάτων και Εθν. Παιδείας, μετά την γνώμην της Πανεπιστημιακής Συγκλήτου. 4.Ο τρόπος της εφαρμογής ως και τα  αφορώντα εις τας υπό των φοιτητών καταβληθησομένας δαπάνας δια την ακτινογράφησιν ως και πάσαι αι λοιπαί λεπτομέρειαι κανονισθήσονται δι’ αποφάσεως του Υπουργού των Θρησκευμάτων και Εθν. Παιδείας μετά σύμφωνον γνώμην της Συγκλήτου λαμβανομένην μετά πρότασιν της Εφορείας της Πανεπιστημιακής Λέσχης». Το άρθρ.1 ετροποποιήθη και συνεπληρώθη ως άνω δια του άρθρ. 12 Νόμ. 696/1943, καταργηθείσης της υπό του Νόμ. 465/1943 επενεχθείσης τροποποιήσεως. Άρθρ.2.-(Τροποποιούνται τα άρθρ. 161 παρ. 2 και 185 παρ. 5 του Νόμ. 5343/1932). Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 